Trečiasis tarptautinis "Erasmus+ FarmBox" partnerių susitikimas vyko 2022 m. spalio 19 d. Derio mieste, Ispanijoje. Susitikime dalyvavo atstovai iš penkių šalių: Paduvos universitetas (Italija), OIKOS institutas (Italija), "UptoEarth GmbH" (Vokietija), IKASTEGIA TXORIERRI profesinio mokymo mokykla (Ispanija) ir Lietuvos žemės ūkio rūmai (Lietuva).
Susitikimo metu partneriai intensyviai diskutavo apie ūkininkų turimas kompetencijas, skirtingus kompetencijų lygius ir informacijos svarbą, kuri būtų parengta suprantamai ir kompetentingai pažangiems ūkininkams. Visų penkių šalių atstovai susitardėl gairių, kuriomis vadovaujantis bus rengiamas mokymo turinys.
Be to, buvo pristatytas pažangaus žemės ūkio (CSA) simuliatorius, kuriame atsispindi klimato požiūriu pažangios žemdirbystės alternatyvūs žemės valdymo scenarijai. Simuliatorius apima dabartinę valdymo praktiką ir siūlo alternatyvius ateities valdymo scenarijus. Ši priemonė skirta būsimiems ūkininkams, studentams, ūkininkų ekspertams, ūkininkų asociacijoms ir organizacijoms, norintiems įgyti su klimatui palankiu ūkininkavimu susijusių įgūdžių, patobulinti savo ūkininkavimo kompetencijas ir išbandyti jas virtualioje aplinkoje.
Tai yra tinkama mokymo ir mokymosi priemonė, kuri suteikia simuliacijomis pagrįstą mokymą ir padidina mokytojų bei besimokančiųjų pasitikėjimą agrotechnologijomis. Taip pat ši priemonė bus naudojama kaip prognozavimo ir valdymo priemonė, skirta besimokantiems ir ūkininkams išbandyti projektinį mokymąsi.
Remiantis kompetencijomis ir išplėstinio kurso temomis/potemėmis, partneriai iš visų šalių nustatė galimų kintamųjų ir duomenų rinkinių, kurie bus išbandyti internetiniame simuliatoriuje, sąrašą.
Parengus mokymo medžiagą ir išsiaiškinus visus rodiklius, bus reikalinga suderinti skirtingus kokybinius ir kiekybinius duomenis. Dėl šios priežasties projekto koordinatorius pasiūlė "šviesoforo" modelį: kiekvienam parametrui bus priskirti du, trys ar daugiau lygių, o kiekvienam lygiui bus nustatyti vertinimo kriterijai.
Projekto rezultatų tikrinimas
Lietuvos žemės ūkio rūmų atstovai pristatė bendrą metodiką, kuri bus taikoma projekto rezultatams testuoti. Taip pat buvo pasiūlyta, kad kiekvienas partneris pasitelktų po 1 arba 2 ekspertus iš savo organizacijų, kurie testuotų sukurtą produktą. Siekiama įtraukti ūkininkus, turinčius gerą anglų kalbos mokėjimą, taip pat jaunus ūkininkus ir universitetų studentus, studijuojančius žemės ūkio sritį.